Veriselt lumelt võetud DNA-proov paljastas salaküttimise
#000001
Kahe aasta eest veebruaris levis kuuldus, et Viiratsi jahiseltsis on seajahi käigus kütitud vähemalt kaks hunti, milleks jahimeestel luba polnud.
#000002
Keskkonnainspektsioonile anti juhtumist telefonitsi teada jahi toimumise päeval 7. veebruaril valvetelefonil 1313, vahanedab Maaleht. Sama helistaja teavitas ka Keskkonnaagentuuri kiskjaseire peaspetsialisti Marko Kübarseppa, kes läks koos KKI Viljandimaa büroo inspektoritega sündmuspaigale. Sel ajal jahimehi enam kohal ei olnud.
#000003
Metsast, jahi toimumise kohast leiti paik, kus lumel olid verejäljed ning näha lohistamise rada. Verejälgede kõrval oli ka hundi jälgedega sarnanevaid jälgi. Inspektorid võtsid koos Marko Kübarsepaga verisest lumest proovid, et määrata uluki täpne liik. Samuti leiti verejälgede lähedusest kaks sileraudse jahipüssi padrunikesta, mis asitõendina kaasa võeti.
#000004
Viiratsi jahiseltsi jahimehed, kellega ühendust võeti, ütlesid, et olid pidanud jahti metssigadele ning ühtegi looma ei tabanud.
#000005
Keskkonnainspektsiooni Viljandimaa büroo juhataja Naima Täär ütles, et tunnistajatena tuli üle kuulata kogu jahiseltskond, kes oli ilmselgelt ringkaitses ja erilist selgust uurimisse ei toonud. Ka hiljem ei tunnistanud keegi ühisjahis osalenud jahimeestest hundijahti ega hundi nägemist.
#000006
Rootsis käib ajaloo suurim hundijaht
#000007
Vabadele jahipiirkondadele on võimalik esitada kasutusõiguse lubade taotlusi
#000008
Ajakiri Eesti Jahimees ilmub alates 2001. aastast. Ta on suunatud Eesti jahimeestele, ning põnevat lugemist leiab ka iga loodusesõber. Ilmub 6 korda aastas.
#000011